stanford-oval/wikipedia huggingface dataset:
Atarin 8-bittiset
Aiheesta muualla

Atari 400 800 XL XE Technical Documents (englanniksi)
ANTIC – Internet Archive (PDF) (englanniksi)
A History of Gaming Platforms: Atari 8-Bit Computers (englanniksi)
Behn

Behn on  muun muassa seuraavien henkilöiden sukunimi:
Aphra Behn (1640–1689), englantilainen kirjailija
Ari Behn (1972–2019), norjalainen kirjailija, prinsessa Märtha Louisen aviomies
Leah Behn (s. 2005), norjalainen malli ja sosiaalisen median vaikuttaja, Ari Behnin ja prinsessa Märtha Louisen tytär
Maud Behn (s. 2003), norjalainen kirjailija, Ari Behnin ja prinsessa Märtha Louisen tytär
Robin Behn (s. 1958), yhdysvaltalainen runoilija.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Avovankila

Maataloustyö on tyypillistä avovankiloille. Vankeja työssä lypsykoneiden luona
Avovankila on vapausrangaistuksen täytäntöönpanopaikka. Se eroaa tavallisesta vankilasta siten, että vankien asuinolosuhteet ovat vapaammat.  Rangaistusaika kuluu avovankilassa samalla tavoin kuin tavallisessakin, nk. suljetussa vankilassa.
Nykyisin kaikissa vankiloissa vangit saavat käyttää omia vaatteita; avovankiloissa ja työsiirtoloissa ei ole edes tarjolla laitosvaatetusta.  Avovankiloissa maksetaan avolaitospalkkaa, joka on veronalaista tuloa.  Siitä peritään valtiolle ylläpitokorvaus sekä mahdolliset, oikeuden vangille määräämät korvaukset ja ulosotot.
Jokainen vanki ei avovankilassa ole välittömässä valvonnassa; määrättäessä tuomittua avovankilaan arvioidaan ensin hänen kykyään sopeutua avovankilaolosuhteisiin. Vankeuslaki määrää, että päätöksen vangin sijoittamisesta tekee aluevankilan yhteydessä oleva arviointikeskus. Tämän oletetaan johtavan paremmin vankien yhdenvertaiseen kohteluun ja heidän todellisten tarpeidensa huomioon ottamiseen kuin vanhan järjestelmän.
Avovankilaan saapuva vanki sitoutuu päihteettömyyteen. Hänen on allekirjoitettava lomake, jossa hän sitoutuu olemaan käyttämättä ja tuomatta laitokseen päihteitä tai huumeita. Päihteettömyyttä valvotaan satunnaisin väliajoin otettavin virtsatestein.
Avovankila on itsenäinen laitos, joka ei ole minkään toisen vankilan alainen. Avovankilaosasto on hallinnollisesti jonkun toisen vankilan alainen. Työsiirtola on vielä avovankilaakin väljemmin vartioitu vapausrangaistuksen täytäntöönpanopaikka.
Aiheesta muualla

Rikosseuraamuslaitoksen kotisivut
Rikosseuraamusalan koulutuskeskuksen kotisivut
Belgian europarlamenttivaalit 2014

Belgian europarlamenttivaalit 2014 järjestettiin 25. toukokuuta 2014, ja ne olivat osa vuoden 2014 europarlamenttivaaleja koko unionin alueella. Vaaleissa valittiin 21 europarlamentaarikkoa kaudeksi 2014–2019.
Belgian europarlamenttivaalit 2019

Belgian europarlamenttivaalit 2019 järjestettiin 26. toukokuuta 2019, ja ne olivat osa vuoden 2019 europarlamenttivaaleja koko unionin alueella. Vaaleissa valittiin 21 europarlamentaarikkoa kaudeksi 2019–2024.
Arno Laitinen

Arno Laitinen (s. 9. maaliskuuta 1988) on suomalainen moukarinheittäjä. Hän edustaa Jyväskylän Kenttäurheilijoita ja häntä on valmentanut vuodesta 2013 Tero Linja.
Laitinen saavutti moukarinheitossa SM-pronssia Vaasan Kalevan kisoissa 2013 tuloksella 71,95 m. Ennätyksensä 72,37 metriä hän heitti Kuortaneella vuonna 2011.
Alle 20-vuotiaiden Euroopan-mestaruuskilpailuissa 2007 Laitinen voitti kultaa tuloksella 71,94 m. Kisoissa heitettiin kuuden kilon moukaria. Vuonna 2014 Laitinen osallistui ensimmäisen kerran aikuisten Suomi–Ruotsi-maaotteluun sijoittuen kolmanneksi.
Aiheesta muualla

Arno Laitisen kotisivut (Arkistoitu – Internet Archive)
Augustin Bea

Augustin Bea.
Augustin Bea (28. toukokuuta 1881 – 16. marraskuuta 1968) oli saksalainen jesuiitta. Hänet vihittiin papiksi 25. elokuuta 1912 ja piispaksi 19. huhtikuuta 1962. Hän oli yksi katolisen kirkon kardinaaleista vuodesta 1959. Hän osallistui vuoden 1963 konklaaviin ja Vatikaanin toiseen kirkolliskokoukseen. Hän toimi kuolemaansa saakka Kristillisen yhteyden edistämisen paavillisen neuvoston puheenjohtajana.
Bea oli merkittävä eksegeetikko.
Aiheesta muualla

Catholic-hierarchy.org: Augustin Cardinal Bea, S.J. (englanniksi)
Bernardo Bandini Baroncelli

Bernardo Baroncellin hirttäminen. Leonardo Da Vincin piirros vuodelta 1479.
Bernardo Bandini Baroncelli (15. tammikuuta 1420 Firenze – 29. joulukuuta 1479 Firenze) oli firenzeläisen Baroncellin – joka tunnettiin myös nimellä Bandini – suvun jäsen. Hän osallistui vuoden 1478 Pazzi-salaliittoon, jonka tarkoituksena oli syöstä Medicit vallasta Firenzessä.
Bernardo Baroncellin nuoruudesta ei tiedetä paljoa. Aikuistuttuaan hän lienee toiminut jonkin aikaa kauppiaana. Hänet tunnetaan lähinnä osallisuudestaan Pazzi-salaliittoon, jota johtivat Pazzi- ja Salviati-sukujen jäsenet. Salaliiton päämääränä oli murhata veljekset Lorenzo ja Giuliano de’ Medici Firenzen tuomiokirkossa pääsiäismessun aikana 26. huhtikuuta 1478. Samaan aikaan muiden salaliittolaisten oli määrä ottaa haltuunsa signoria, kaupunginhallitus.
Salaliitto koki kuitenkin pahan vastoinkäymisen, kun Lorenzon murhaajaksi palkattu kokenut kondottieeri Giovambattista da Montesecco perääntyi hankkeesta viime hetkellä. Hänen tilalleen hankittiin kaksi pappia. Messun aikana salaliittolaiset aloittivat hyökkäyksen sovitusta merkistä. Baroncelli ja Francesco de’ Pazzi hyökkäsivät Giuliano de’ Medicin kimppuun ja tappoivat hänet. Mutta Lorenzo de’ Medici pelastui, koska häntä vastaan hyökänneet papit olivat kokemattomia, ja Lorenzo pääsi pakenemaan sakaristoon.
Lorenzon yllättävä pelastuminen ja samanaikainen Palazzo Vecchion kaappausyrityksen surkea epäonnistuminen muuttivat tilanteen Medicien eduksi. Firenzen kansa kääntyi nopeasti salaliittolaisia vastaan, ja suurin osa heistä saatiin kiinni ja surmattiin välittömästi. Osa salaliittolaisista pääsi pakoon, heidän joukossaan Napoleone Franzesi ja Bernardo Baroncelli, jotka pakenivat Konstantinopoliin.
Toukokuussa 1479 Lorenzo de’ Medici sai kirjeen, jossa ilmoitettiin, että Baroncelli oli vangittu sulttaanin käskystä. Elokuussa saapui lähetystö noutamaan Baroncellia vankilasta. Joulukuussa Bernardo Baroncelli tuotiin Firenzeen ja hänet hirtettiin 29. joulukuuta 1479 Palazzo del Capitano del Popolon ikkunasta. Leonardo Da Vinci oli yksi kuolemantuomion silminnäkijöistä ja on piirtänyt tapauksesta kuuluisan piirroksen.
Billy Meredith

Billy Meredith Manchester Unitedin peliasussa.
William Henry ”Billy” Meredith (30. heinäkuuta 1874 – 19. huhtikuuta 1958) oli walesilainen jalkapalloilija. Hän oli lajin ensimmäisiä supertähtiä ja edusti uransa aikana Walesin maajoukkuetta 48 ottelussa, joissa hän teki 11 maalia vuosina 1895–1920. Seuratasolla hän edusti Manchester Cityä ja Manchester Unitedia. Hänen mielipaikkansa kentällä oli oikea laitahyökkääjä.
Cityn riveihin Meredith liittyi lokakuussa 1894. Debyyttinsä hän teki samassa kuussa 5–4 -tappio-ottelussa Newcastlea vastaan. Seuraavalla viikolla hän oli askeleen lähempänä tuloa legendaksi Manchesterissa, kun hän teki kaksi maalia Newton Heathin (nyk. Manchester United) verkkoon Manchesterin derbyssa. Hän oli rakastettu pelaaja fanien keskuudessa.
Billy Meredithin käyttämän Walesin maajoukkuepaita Prestonin National Football Museumissa.
Toukokuussa 1906 hän siirtyi Unitediin ja debyyttinsä hän teki 1. tammikuuta 1907 1–0 -voitto-ottelussa Aston Villaa vastaan. Unitedissakin hänestä tuli nopeasti fanien suosikki. Vuonna 1921 "Walesin taikuri" palasi Cityyn. Viimeisen ottelunsa hän pelasi FA Cupin välierissä Newcastlea vastaan ollessaan 49 vuoden ja 245 vuorokauden ikäinen. Hän on kaikkien aikojen vanhin pelaaja FA Cupiin osallistunut pelaaja. Yhteensä Meredith edusti Cityä 390 kertaa tehden 150 maalia ja voittaen yhden FA Cupin. Unitedia hän edusti 335 kertaa tehden 36 maalia ja voittaen kaksi liigamestaruutta, yhden FA Cupin ja kaksi Charity Shield -pokaalia.
Peliuransa jälkeen hän toimi muun muassa valmentajana.
Meredith kuoli 83-vuotiaana vuonna 1958 Withingtonissa, Manchesterissä.
Army of the Dead

| Army of the Dead |
| --- | --- |

Ohjaaja:  Zack Snyder
Käsikirjoittaja:   Zack Snyder  Joby Harold  Shay Hatten 
Tuottaja:   Deborah Snyder  Zack Snyder  Wesley Coller 
Säveltäjä:  Tom Holkenborg
Kuvaaja:  Zack Snyder
Leikkaaja:  Dody Dorn
Pääosat:   Dave Bautista  Ella Purnell  Ana de la Reguera  Theo Rossi  Tig Notaro  Huma Qureshi  Garret Dillahunt  Raúl Castillo  Omari Hardwick  Hiroyuki Sanada  Matthias Schweighöfer 
Valmistustiedot
Valmistusmaa:  Yhdysvallat
Tuotantoyhtiö:  The Stone Quarry
Levittäjä:  Netflix
Ensi-ilta:   2021-5-1414. toukokuuta 2021 (valikoitu teatteriesitys Yhdysvalloissa)  2021-5-2121. toukokuuta 2021 (Netflix)  
Kesto:  148 minuuttia
Alkuperäiskieli:  englanti
Budjetti:  90 miljoonaa dollaria
Aiheesta muualla
IMDb 
AllMovie
Infobox OKNimi-testi OK: 
Army of the Dead on vuonna 2021 ensi-iltansa saanut yhdysvaltalainen zombielokuva, jonka on ohjannut Zack Snyder.
Army of the Dead sai ensi-iltansa Yhdysvalloissa 14. toukokuuta 2021 ja suoratoistopalvelu Netflixissä elokuva julkaistiin 21. toukokuuta. Pääosissa esiintyvät Dave Bautista, Ella Purnell, Ana de la Reguera, Garret Dillahunt, Raul Castillo, Omari Hardwick, Hiroyuki Sanada, Tig Notaro ja Matthias Schweighöfer.
Juoni

Ryhmä palkkasotureita aikoo ryöstää kasinon keskellä zombien valtaamaa Las Vegasia.
Rooleissa

| 0 | 1 | 2 |
| --- | --- | --- |
|  Dave Bautista  | … |  Scott Ward   |
|  Ella Purnell  | … |  Kate Ward   |
|  Ana de la Reguera  | … |  Cruz   |
|  Garret Dillahunt  | … |  Frank Peters   |
|  Raúl Castillo  | … |  Mikey Guzman   |
|  Omari Hardwick  | … |  Vanderohe   |
|  Tig Notaro  | … |  Martin   |
|  Nora Arnezeder  | … |  Lily   |
|  Matthias Schweighöfer  | … |  Ludwig Dieter   |
|  Samantha Win  | … |  Chambers   |
|  Theo Rossi  | … |  Burt Cummings   |
|  Huma Qureshi  | … |  Geeta   |
|  Hiroyuki Sanada  | … |  Hunter Bly   |
Tuotanto

Netflix osti elokuvan jakeluoikeudet Warner Brosilta tammikuussa 2019, ja samalla Zack Snyder vahvistettiin ohjaajaksi. Warner Brosin projekti oli aloitettu alun perin jo 2000-luvun lopulla, jolloin elokuvaa oli tuottamassa Snyder. Ohjaajaksi oli kiinnitetty alankomaalainen Matthijs van Heijningen Jr., joka sittemmin siirtyi ohjaamaan The Thing -elokuvaa. Ennen Snyderin siirtymistä ohjaajaksi Army of the Dead käsikirjoitettiin uudelleen.
Kuvaukset alkoivat heinäkuussa 2019 Los Angelesissa, ja elokuvaa kuvattiin myös Albuquerquessa ja Atlantic Cityssä. Kuvaukset päättyivät saman vuoden lokakuussa. Ohjaaja Snyder kuvasi itse elokuvan. Snyder on paljastanut valtaosan elokuvassa esiintyvistä zombeista olevan maskeerattuja ja erikoistehosteiden aitoja, sen sijaan, että niitä olisi animoitu. Netflix julkaisi elokuvan trailerin 13. huhtikuuta 2021.
Jatko

Toiminnallisen rikoselokuvan ympärille on rakentumassa uusi elokuvauniversumi. Matthias Schweighofer on ohjannut ja Snyder tuottanut elokuvalle esiosan Army of Thieves, joka julkaistiin Netflixissä 29. lokakuuta 2021.
Netflix tuottaa myös elokuvan maailmaan sijoittuvan animesarjan Army of the Dead: Lost Vegas, joka toimii esiosana Army of the Dead -elokuvalle. Yksi Army of the Dead -elokuvan kirjoittajista, Shay Hatten, on käsikirjoittanut sekä esiosaelokuvan että animesarjan. Snyder ohjaa animesarjasta kaksi jaksoa.
Aiheesta muualla

Army of the Dead Internet Movie Databasessa (englanniksi)
Aruna Irani

| Aruna Irani |
| --- | --- |
 Aruna Irani vuonna 2012.
Henkilötiedot
Syntynyt: 18. elokuuta 1946 (ikä 78) Bombay, Brittiläinen Intia
Ammatti:  näyttelijä
Puoliso:  Kuku Kohli (1990–)
Näyttelijä
Aktiivisena:  1961–
Aiheesta muualla
IMDb 
AllMovie
Aruna Irani (s. 18. elokuuta 1946 Bombay) on intialainen näyttelijä, joka on työskennellyt elokuvissa ja televisiossa. Hän voitti parhaan naissivuosan Filmfare Awards -palkinnot elokuvista Pet Pyaar Aur Paap (1984) ja Beta (1992) sekä elämäntyöpalkinnon vuonna 2012.
Irani meni naimisiin elokuvaohjaaja Kuku Kohlin kanssa vuonna 1990.
Valikoitu filmografia

Caravan (1971)
Bombay to Goa (1972)
Bobby (1973)
Khoon Pasina (1977)
Jaani Dushman (1979)
Qurbani (1980)
Tohfa (1984)
ChaalBaaz (1989)
Beta (1992)
Dil To Pagal Hai (1997)
Hum Tumhare Hain Sanam (2002)
Palkinnot

Filmfare Awards
1985: Paras naissivuosa – Pet Pyaar Aur Paap
1993: Paras naissivuosa – Beta
2012: Elämäntyöpalkinto
Aiheesta muualla

Kuvia tai muita tiedostoja aiheesta Aruna Irani Wikimedia Commonsissa
Aruna Irani Internet Movie Databasessa. (englanniksi)
Aruna Irani Allmoviessa (englanniksi)
Arno Holz

| Arno Holz |
| --- | --- |
 Erich Büttnerin muotokuva Arno Holzista.
Henkilötiedot
Syntynyt: 1863
Kuollut: 1929
Ammatti:  kirjailija
Kirjailija
Äidinkieli: saksa
Tuotannon kieli: saksa
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Arno Holz (1863–1929) oli saksalainen kirjailija, yksi varhaisimmista suurkaupunkirunouden edustajista ja naturalismin saksalaisista esitaistelijoista. Hän kirjoitti runojen lisäksi näytelmiä. Hänen runonsa ovat yleensä rytmiin perustuvaa, riimitöntä ja säkeetöntä. Holz kuului ajan realistiseen kirjailijapiiriin.
Aiheesta muualla

Kuvia tai muita tiedostoja aiheesta Arno Holz Wikimedia Commonsissa
Suuri runoilija, joka ei saanut Nobel-palkintoa, Kansan kuvalehti, 08.11.1929, nro 45, s. 6, Kansalliskirjaston digitaaliset aineistot
Arno Isaksson

Arno Herbert Isaksson (26. helmikuuta 1929 Helsinki – 25. lokakuuta 1973) oli suomalainen suomen ja ruotsin kielellä kirjoittanut näytelmäkirjailija.
Teoksia

Mattan : lustspel i en akt. 1963
Ei mitään uutta aamulehdessä : radiokuunnelma. 1964
Cul-de-Sac : tv-näytelmä. 1965
Matkalla Madrasiin : radiokuunnelma. 1966
Demokratia : tv-näytelmä. 1968
Araks (satelliitti)

Araks on venäläinen tiedustelusatelliittien sarja, jota kutsutaan myös Arkon-satelliiteiksi. Satelliitti kuvaa maanpinnan kohteita ja lisäksi siihen kuuluu myös elektronisen tiedustelun laitteistoa.
Historiaa

Arkon-satelliittien kehitystyö alkoi 1980-luvulla. Tavoitteena oli rakentaa uuden sukupolven elektro-optinen tiedustelusatelliittien järjestelmä, johon kuuluisi kaksi kymmenen  satelliitin muodostelmaa erilaisilla ratakorkeuksilla. Lukuisten viivästysten jälkeen hanke pääsi edistymään 1990-luvun puolivälissä.
Satelliitit

Ensimmäinen Arkon-sarjan satelliitti eli Araks laukaistiin radalleen 6. kesäkuuta 1997  Baikonurin avaruuskeskuksesta Kazakstanista Proton-K Blok-DM-5 -kantoraketilla. Satelliitti sai nimekseen Kosmos 2344 (1997-028A). Sen ratakorkeus oli 1 379 × 2 863 km, joka oli hyvin epätavallinen tiedustelusatelliiteille. Radan inklinaatio oli 63,3 astetta. Satelliitin kiertoaika maapallon ympäri oli 130 minuuttia.
Sarjan toinen satelliitti Kosmos 2392 (2002-037A) laukaistiin avaruuteen 25. heinäkuuta 2002 samalla tavoin  Baikonurin avaruuskeskuksesta Kazakstanista Proton-K Blok-DM-5 -kantoraketilla. Tämän satelliitin ratakorkeus oli 1 500 × 1 836 km. Radan inklinaatio oli 64,4 astetta. Satelliitin kiertoaika maapallon ympäri oli 119,2 minuuttia.
Satelliitin on kehittänyt NPO Lavotskin. Sen venäläinen valmistuskoodi on 11F664.
Laitteistot

Satelliitit on varustettu  kaukoputkella, joka tarkkailee maanpinnan kohteita. Mittalaitteen erottelukyky on tiettävästi 2–5 metriä. Se toimii kahdeksalla kanavalla 0,4–1,1  mikrometrin aallonpituuksilla. Tarkkailtavan kaistaleen leveys on 30–1 000 km.
BOOMERanG-koe

Teleskooppia valmisteella laukaistavaksi
Kuva BOOMERanG:in mittaamasta kosmisen taustasäteilyn anisotropiasta
BOOMERanG-koe (engl. Balloon Observations Of Millimetric Extragalactic Radiation and Geophysics) oli fysikaalinen koe, jossa mitattiin ensimmäisen kerran kosmisen taustasäteilyn lämpötilan aninsentropioita tarkasti. Se muodostui kolmesta miehittämättömästä bolometreillä varustetusta ilmapallosta, jotka lähetettiin matkaan vuosina 1997, 1998 ja 2003. Pallot matkasivat ilmakehässä yli 42 000 metrin korkeudella jolloin ilmäkehän säteilyä vaimentava vaikutus oli mahdollisimman pieni.
Aiheesta muualla

Main (Caltech) Site
Data site (Arkistoitu – Internet Archive)
report on the 1998 flight
report on the 2003 flight
Polarization Sensitive Bolometric Detector (Arkistoitu – Internet Archive)
Ask the Dust

| Ask the Dust |
| --- | --- |

Ohjaaja:  Robert Towne
Käsikirjoittaja:   Robert Towne  John Fante 
Perustuu:  John Fanten samannimiseen romaaniin (Nimi suomeksi tarkoittaa: 'Kysy pölyltä').
Tuottaja:   Tom Cruise  Don Granger  Jonas McCord  Paula Wagner 
Säveltäjä:   Ramin Djawadi  Heitor Pereira 
Kuvaaja:  Caleb Deschanel
Pukusuunnittelija:  Albert Wolsky
Pääosat:   Colin Farrell  Salma Hayek 
Valmistustiedot
Valmistusmaa:  Yhdysvallat
Tuotantoyhtiö:  Paramount Pictures
Levittäjä:  Paramount Vantage Netflix
Ensi-ilta:  2006
Kesto:  117 min
Alkuperäiskieli:   englanti  espanja 
Aiheesta muualla
IMDb 
Elonet
AllMovie
Infobox OKNimi-testi OK: 
Ask the Dust  on Robert Townen ohjaama ja käsikirjoittama vuonna 2006 ensi-iltansa saanut elokuva, joka perustuu John Fanten samannimiseen romaaniin (Nimi suomeksi tarkoittaa: 'Kysy pölyltä'). Elokuvan pääosissa näyttelevät Colin Farrell ja Salma Hayek.
Juoni

Ask the Dust sijoittuu 1930-luvun laman aikaiseen Los Angelesiin. Farrell näyttelee kirjailijan uraa aloittelevaa Arturo Bandinia, joka kahvilassa pistäytyessään tutustuu meksikolaistarjoilija Camilla Lópeziin (Hayek). Heidän suhteensa kehittyy vähitellen rakkaudeksi, joka saa kuitenkin surullisen lopun Camillan kuollessa lähes välittömästi sen jälkeen, kun hän on vastannut myöntävästi Arturon kosintaan.
Näyttelijät

| 0 | 1 | 2 |
| --- | --- | --- |
|  Colin Farrell  | … |  Arturo Bandini   |
|  Salma Hayek  | … |  Camilla López   |
|  Donald Sutherland  | … |  Hellfrick   |
|  Eileen Atkins  | … |  rouva Hargraves   |
|  Idina Menzel  | … |  Vera Rivkin   |
|  Justin Kirk  | … |  Sammy White   |
Avotaivutus

Avotaivutus on kouluratsastusliike, jossa hevonen kulkee vinosti poikittaisessa asennossa suoraan eteen taipuen samalla kaulasta ja rungosta sekä asettuu liikkeen suunnasta poispäin. Avotaivutus on kokoava liike.
Käyttö

Avotaivutus voimisteluttaa hevosen takajalkoja ja parantaa lavan liikkuvuutta. Se myös parantaa ratsastajan apujen koordinaatiota, opettaa hallitsemaan ja siirtämään hevosen etuosaa sekä auttaa ratsastajaa huomaamaan hevosen toispuolisuutta tai vinoutta.
Suoritus

Ratsastaja aloittaa avotaivutuksen johtamalla hevosen etuosan kaviouran sisäpuolelle asettaen samalla hevosta etenemisen suunnasta poispäin. Sisäpohje ohjaa satulavyön kohdalla hevosta taipumaan rungostaan ja pysymään uralla. Ulkopohje ohjaa hieman satulavyön takana hevosen takaosan asentoa ja tukee ulkotakajalan alleastuntaa. Ulko-ohja tukee ulkopohkeen apua sekä asetusta ja johdattaa hevosta kulkusuuntaan.
Hevonen kulkee noin 30 asteen kulmassa kaviouraan nähden siten, että sen jalat liikkuvat kolmella eri linjalla: takajalat kaviouralla ja etujalat kaviouran sisäpuolella. Avotaivutusta suoraan edestä katsottuna nähdään vain kolme jalkaa, sillä ulkoetujalka peittää sisätakajalan. Avotaivutuksen poikituskulmaa ei tule liioitella, sillä mitä jyrkemmin hevonen poikittaa, sitä vähemmän se taipuu. Hevosen tulee taipua avotaivutuksessa koko vartalollaan.
Ratsastaja päättää liikkeen ohjaamalla hevosen etuosan takaisin kaviouralle ulko-ohjalla johtaen. Lopuksi hevonen suoristetaan.
Anton Aimonen

David Anton Aimonen (6. syyskuuta 1857 Kustavi – 12. elokuuta 1927 Pöytyä) oli suomalainen rovasti ja hengellinen kirjailija.
Aimosen vanhemmat olivat talollinen David Abrahaminpoika Kevoi ja Serafia Lucia Nikkilä. Hän pääsi ylioppilaaksi Turun lyseosta 1878 ja suoritti teologian erotutkinnon Helsingin yliopistossa 1883. Aimonen vihittiin papiksi samana vuonna.
Aimonen toimi Tammelan kappalaisena 1888–1894, Toholammin kirkkoherrana 1893–1910 ja Pöytyän kirkkoherrana 1910–1927. Hän sai rovastin arvon 1908.
Anton Aimonen oli naimisissa 1879–1896 Viktoria Wilhelmina Abrahamssonin (k. 1896) ja vuodesta 1896 Lydia Wilhelmina Konstantia Hellmanin kanssa.
Teoksia

Kristliga allianssträfvanden under loppet af de tvenne sista århundradena. Författare, Åbo 1887
Sananen synnistä Pyhää Henkeä vastaan, varoitukseksi ja lohdutukseksi. Suomen luth. evank.–yhdistys, Helsinki 1901
Jokapäiväinen evankeliumi : kappale kirkkowuoden ewankeliumi–teksteistä ; kullekin wuoden päiwälle lyhyesti selittänyt Anton Aimonen, ilmestyi lehden Kristillisiä sanomia liitteenä. G. O. Holmberg, Ypäjä 1903–1905
Jumalan kuvasta ja sen kadottamisesta. G. O. Holmberg, Ypäjä 1903
Teko–opin paljastus. Tekijä, Toholampi 1903
Raamatun liha–käsitteestä ja lihan pyhyydestä. Evank.–lut.seura, Tampere 1910
Kuka on vanhurskas?. Suomen luth. evank.–yhdistys, Helsinki 1911, 2. lisätty ja korj. painos 1912
Lieneekö Kristus jaettu? : tutkimus kysymyksestä: Täyttikö Kristus lain meidän edestämme, vai ainoastaan kuolemallaanko meidät lunasti? ; vastaus kirkkoherra Heino Pätiälälle. Jalmar Lax, Tampere 1912
Synti Pyhää henkeä vastaan. Suomen lut.evank.–yhdistys, Helsinki 1948
Suomennoksia

Gottlob Kemmler : Lapsikasteen oikeus ja voima ; saksan kielestä mukaili Anton Aimonen. Luth. Evankeliumiyhdistys, Helsinki 1893
Aiheesta muualla

Anton Aimosen kirje 27.3.1917 Suomen senaatin varapuheenjohtajalle Oskari Tokoille, Valtiorikosoikeuksien syyttäjänviraston kokoelmat (Arkistoitu – Internet Archive)
Ajan nuoli

Mätänevä persikka on esimerkki makroskooppisesta ilmiöstä, jolla on selvä ajan suunta.
Ajan nuoli on astronomi Arthur Eddingtonin vuonna 1927 kehittämä termi, jota käytetään puhuttaessa ajan suunnasta neliulotteisessa relativistisessa maailmankuvassa. Tällainen suunta voidaan Eddingtonin mukaan määrittää atomien, molekyylien ja muiden kappaleiden järjestyksestä.
Fysikaaliset prosessit ovat mikroskooppisella tasolla joko täysin tai melkein symmetrisiä ajan suhteen. Ajan suhteen symmetrisyys tarkoittaa sitä, että ilmiötä kuvaava teoria pysyy samana, vaikka ajan suunnan kääntää vastakkaiseksi. Makroskooppisella tasolla näin ei näytä olevan: on olemassa ilmiselvä ajan suunta (tai virta). Ajan nuoli on mitä tahansa mikä kuvaa tällaista aika-asymmetriaa.
Bernardo Buontalenti

Bernardo Buontalenti-
Buontalentin suunnittelema luola Boboli-puutarhassa.
Bernardo Buontalenti (noin 1536 – 1608) oli italialainen myöhäisrenessanssiajan teatteriarkkitehti, lavastaja ja taidemaalari. Hän syntyi Firenzessä ja palveli nuorena Medicin sukua. Buontalentin suurimmat saavutukset liittyvät vastaperustetun Livornon kaupungin rakennusten suunnitteluun. Hän suunnitteli myös Firenzeen Palazzo Pittin renessanssipalatsin sekä Uffizin palatsin hoviteatterin näyttämön ja näyttäviä pukuja aikansa ylhäisölle.[lähde? ]
Buontalenti, liikanimeltä delle Girandole, oli arkkitehti ja insinööri, Firenzen hovin taiteilija. Nuorena hän teki etenkin miniatyyrimaalauksia noudattaen Giulio Clovion esikuvaa. Hän toimi myöhemmin etenkin rakentajana. Buontalentin arkkitehtuuri on saanut vaikutteita Michelangelolta ja Bartolomeo Ammannatilta. Barokin vaikutusta arkkitehtuurissa on varsinkin yksityiskohdissa, mutta muuten se on leimallisesti myöhäisrenessanssia. Firenzen lähelle Buontalenti rakensi muun muassa Medici-ruhtinas Frans I:lle ja Ferdinand I:lle Pratolinon, Artiminion, Marignollen ja Maggian huvilinnat, pienemmän Palazzo Riccardin (1565), Santa Maria nuovan hospitaalin etuhallin, Santa Trinita -kirkon fasadin (1593). Hän jatkoi Niccolò Tribolon aloittaman Boboli-puutarhan suunnittelua. Hän rakensi Via dei Leonin varrella olevan Palazzo Vecchion lisärakennukset, Uffizin Tribunan sekä Uffizi- ja Pitti-palatsin yhdyskäytävän. Pisassa hän suunnitteli suurherttuallisen palatsin ja muita rakennuksia. Sienassa Buontalentin töinä pidetään Palazzo Realea (1576) ja Firenzessä Palazzo Nonfinitoa. Hän suunnitteli insinöörinä linnoituksia Firenzeen, Portoferrajoon, Livornoon, Grossetoon, Pratoon ja Pistojaan sekä siltoja ja teitä Toscanaan.
Aiheesta muualla

Kuvia tai muita tiedostoja aiheesta Bernardo Buontalenti Wikimedia Commonsissa